NaiveNeuron/SloPal huggingface dataset:
Ľ. Vážny, minister dopravy, pôšt a telekomunikácií SR: (2010-03-02):
Tvoje vystúpenie, pán poslanec, bolo ozaj veľmi, veľmi politické, ale znova ti len jednu vetu na to poviem, že zákon o verejnom obstarávaní v takej podobe, v akej je dnes účinný, ste vlastne pripravovali vy. Ste ho vy dali do praxe. A prečo vám to osem rokov nevadilo, že ste vôbec nevedeli, kto za tými spoločnosťami je? Ale to je už druhý problém. (Reakcia poslanca.) Za tie tendre, ktoré ste robili vy. (Reakcia poslanca.) Všetky ti viem vymenovať, neboj sa. No, potom prečo tam je slovíčko „môže“ a nie „musí“? Pretože je to problematika citlivá z pohľadu príslušných smerníc Európskeho parlamentu a Rady a pretože by sme mohli dôjsť do konfliktu, pretože ani smernice Európskeho parlamentu a Rady toto neukladajú, preto je tam slovíčko „môže“, aby sme nedošli do konfliktu. A zároveň je na etike verejného obstarávateľa, že to môže využiť a aj to využije. Určite za rezort dopravy, pôšt a telekomunikácií ti viem povedať, že to bude využité. A potom k tomu mýtu. Ja to už tiež veľmi nemienim ani komentovať, ale to je zase len niečo vymyslené od pása, že 32 mld. korún bude stáť mýto skrz transakcie? To znamená, že skrz transakcie vzrastie o 8 mld. korún cena mýta? Panebože, toto sú už také, čo je... Ja nemienim... A takisto únik informácií. Však celý systém, ktorý možno nepoznáš do takej hĺbky, mal audit od Úradu na ochranu osobných údajov. Ten systém je monitorovaný, kontrolovaný. Ja ti garantujem, že žiadne údaje neujdú ani neušli. Takto to funguje. Ale nie to, čo si bol na poslaneckom prieskume, to nie je únik údajov. To je len informácia, kde sa zisťovalo, že asi v akej hranici to je. Ale únik údajov znamená éčevéčka, teda poznávacie číslo vozidla, úsek a v akom čase ho prešiel. A toto sa dá len na základe vyžiadania orgánov vyšetrovacích pre vyšetrovanie trestných činností. Takže žiadne, žiaden únik ani nebol. A čo sa týka stále zverejnenia zmluvy. Ja to môžem ešte preveriť a garantujem ti, že sa na to znovu ešte raz pozriem. Ja neviem, či nebola zverejnená zmluva. Čo ma informovala NDS-ka, tak bola zverejnená. Ale ešte raz sa na to pozriem, lebo nemienim to stále dookola počúvať, takéto nepravdy. Ďakujem.
P. Paška, predseda NR SR: (2009-12-02):
(Hlasovanie.) 141 prítomných, 59 za, 41 proti, 40 sa zdržalo, 1 nehlasoval. Tieto návrhy sme neschválili.
Zmajkovičová, Renáta, podpredsedníčka NR SR (2014-06-24):
Pán poslanec Abrhan.
Štarchoň, Peter, poslanec NR SR (2016-11-23):
Ďakujem. Chcel by som sa v prvom rade poďakovať pánovi poslancovi Jurzycovi, a nielen pánovi poslancovi Jurzycovi, ale aj pánovi Hegerovi, pretože meritórne pomenovali dôvody, pre ktoré nie je možné podporiť predkladaný návrh štátneho rozpočtu. Zároveň možno doplňujúcu informáciu, naozaj môžeme sa porovnávať predovšetkým s Českou republikou, či chceme, alebo nechceme, napriek tomu, že štruktúra ich výdavkov, ale aj príjmov je trošku odlišná. A pokiaľ viem, tak aktuálne majú dokonca rozpočtové prebytky a predpokladá sa, že rok uzatvoria s vyrovnaným rozpočtom. To znamená, že z môjho pohľadu, keby sa robil taký benchmarking už od začiatku pri nastavení pravidiel príjmov a výdavkov štátneho rozpočtu, tak by sa mnohým skutočnostiam dalo predísť. A z môjho pohľadu veľmi dobre odznela aj tá myšlienka, ako priblížiť štruktúru štátneho rozpočtu predovšetkým občanom, tak aby mali naozaj relevantný pohľad na to, akým spôsobom sa vyvíja slovenská ekonomika a hlavne aký to má priamy alebo aj nepriamy vplyv na ich kvalitu života. Ďakujem.
Čekovský, Kristián, poslanec NR SR (2020-03-25):
Ďakujem pekne. Napriek tomu, že je jasné z toho, čo povedala pani ministerka, že je vylúčené, aby sa zbierali akékoľvek ďalšie dáta okrem lokalizačných služieb, tak ja stále nerozumiem, že prečo neustále dookola a dookola niekto hovorí o zbieraní obsahu, o čítaní mailov, esemesiek a, a je to také, že ako hrach o stenu hádzať, že jednoducho je to tam aj napísané, ale keď už sa niekto rozhodol, že bude toto dookola tvrdiť a hovoriť to tým ľuďom a strašiť ich, tak jednoducho nedá si povedať. Ale, ale ja si myslím, že odvčera sa podarilo ten okruh dát zúžiť. A takisto, čo hovoril pán Petrák, že sledovanie mobilných telefónov, že teda niekto ho nechá doma, áno, veď to som spomínal aj ja včera, veď práve preto sa nie je asi čoho báť, že keď niekto jednoducho nebude chcieť, aby ho niekto sledoval, tak proste ten telefón nechá doma. A azda nechcete, azda nechcete, aby, aby štát nejakým spôsobom kontroloval teraz ľudí a postavil, postavil policajtov pred dvere každého domu? Akože tak to je, to by bolo niečo, čo, kam asi nikto z nás nechce zájsť. Takže toto je, toto je úplne návrh, ktorý je proste v zásade s demokratickými princípmi normálnej krajiny, ktorá využije digitálnu dobu, normálne prostriedky na to, aby zaistila bezpečnosť ľudí. Ďakujem. (Potlesk.)
Hrušovský, Pavol, predseda NR SR (2012-02-29):
Ďakujem za uvedenie a odôvodnenie návrhu. Prosím, zaujmite miesto pre navrhovateľov. A poprosím pána poslanca Přidala, ktorého poveril gestorský výbor, aby Národnú radu informoval o stanovisku výboru k predloženému vládnemu návrhu zákona o poskytovaní pomoci z fondov Európskeho spoločenstva. Nech sa páči, pán poslanec.
Sabolová, Mária, poslankyňa NR SR (2011-03-25):
Ďakujem za slovo. Chcela by som pánu poslancovi poďakovať za vecné, odborné a nie konfrontačné vystúpenie. Jasne ukázal, že ak zákony sa prijímajú a aj tento zákon bol prijatý politicky a nie vecne, vyvoláva účinnosť alebo neúčinnosť. Na druhej strane chcem povedať, že jeho zrušením nič nezmeníme, a preto by bolo dobré, tak ako tu zaznelo vo vystúpeniach, vyčkať s jeho zrušením do predloženia objektívnej novej normy, ktorá stanoví jasné pravidlá aj s možnými sankciami. Čiže čo vyriešime tým, ak zrušíme zákon a čo získame tým, ak zrušíme zákon, ak tu – a myslím si, že v tej diskusii už zaznelo – sa pripravuje novela, ktorou alebo nový zákon, ktorý by ovplyvnil toto vzájomné správanie. Čiže legislatíva by mala byť, a preto si myslím, že bolo by treba počkať jeden alebo dva mesiace a pripraviť takú legislatívu do Národnej rady, že jednu zlú zrušíme, ak je zlá, a pripravíme objektívnejšiu. A zároveň sa chcem poďakovať pánu poslancovi aj za otvorenie širšej témy a na rozdiel od niektorých kolegov si myslím, že téma nepredávania v hypermarketoch jedného dňa je témou nie preto, aby sme my mohli chodiť kupovať každý deň, ale aby aj tí, ktorí tam musia pre nás pracovať, mali možnosť, tak ako my, oddychovať a mať voľný čas. Preto si myslím, že aj toto je jedna z tém, ktorými by sme sa mali venovať ľuďom, ktorí v tých hypermarketoch pôsobia.
Blanár, Juraj, podpredseda NR SR (2022-12-20):
Toľko vystúpenie posledného prihláseného do rozpravy a na jeho vystúpenie sa prihlasuje pán navrhovateľ do rozpravy, ktorému udeľujem slovo, keďže bol oslovený. Nech sa páči.
J. Halecký, poslanec: (2007-09-18):
Chcem pripomenúť, že tieto hry nie sú kvôli tomu, aby vznikali patologické závislosti. Patologická závislosť, to je vlastne výsledok tisícov, desaťtisícov a stotisícov ľudí, ktorí sa venujú týmto hrám a v promile alebo možno v zlomkoch percenta možno vyjadriť tých patologických hráčov. Tak ako každá iná hra je to systém na uvoľňovanie psychického napätia. To znamená, tak ako alkohol, alkoholizmus, tak ako posedávanie na pive v krčme, to všetko sú spôsoby na uvoľňovanie psychického napätia, stresov, takže úplne zakázať, tak ako to hovoril pán poslanec a dať dokonca do štátnej koncepcie zákaz hazardných hier, asi sa to veľmi nepodarí, lebo poznáme aj na fenoméne alkoholu, že zákaz neriešil problém a nakoniec sa vrátil ešte v zložitejšej podobe. Takže riešenie zákazom na úrovni štátnej sa mi nezdá. Zdá sa mi jedine tak ako v iných formách závislostí alebo nadužívania daných služieb alebo závislostí, jedine výchova, prevencia a uznávam ako dočasný fenomén aj reguláciu, čiže umelé znižovanie počtu hráčskych automatov.
Jarjabek, Dušan, poslanec NR SR (2011-06-28):
Ďakujem pekne za slovo, pán podpredseda parlamentu. Chcem sa poďakovať aj pánovi poslancovi Maďaričovi za absolútny rozbor tohto zákona, ktorý tuná spravil, a znova vrátim sa, pretože tiež on hovoril o tej inkriminovanej relácii Lampe s policajným prezidentom vo verejnoprávnej inštitúcii, vrátim sa k tejto Lampe a zopakujem to ešte raz, aby sme si uvedomili, čo sa vlastne v tejto verejnoprávnej inštitúcii deje od čias nového zákona, ktorý predložil pán minister kultúry. Policajný prezident vyzval druhého moderátora, aby povedal aj oponentské názory voči jeho osobe v tejto relácii. Druhý moderátor povedal, že tú to „idiotské názory“, že „sú to idioti, ktorých nebude citovať“. Toto si dovolil povedať moderátor vo verejnoprávnej inštitúcii, ktorá žije aj z daní týchto tzv. idiotov, z ktorých pán moderátor dostáva plat a dostáva ho nadštandardne, ako ho nedostával v rámci tejto relácie v inej súkromnej televízii, v ktorej mal presne túto istú reláciu. Čiže na jednej strane sú to idioti a idiotské názory, o ktorých netreba hovoriť a ktoré netreba citovať, ale na druhej strane títo idioti sú dobrí na to, aby na túto verejnoprávnu inštitúciu platili. Proste to je čosi absurdné! A vo verejnoprávnej inštitúcii asi sa to nevyskytuje často, ak si vôbec niekto dovolí, aby sa takáto relácia s takýmto moderátorom a v takejto inštitúcii vyskytovala. (Potlesk.)
Dolinková, Zuzana, ministerka zdravotníctva SR (2024-01-25):
Ďakujem veľmi pekne. Budem otázku tlmočiť. Nerada by som sa vyjadrovala v jeho mene, pretože nie som kompetentná ani na to odpovedať. Ďakujem pekne.
B. Bugár, podpredseda NR SR: (2006-04-19):
Budeme pokračovať rokovaním o návrhoch na voľbu členov Rady Slovenskej televízie (tlač 1555). Prosím teraz povereného člena výboru pre vzdelanie, vedu, šport a mládež, kultúru a médiá poslanca Tomáša Galbavého, aby návrh uviedol.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 130 poslancov, za 86, proti 15, zdržalo sa 28, nehlasoval 1. Uvedený návrh sme schválili.
Hrnčiar, Andrej, podpredseda NR SR (2017-09-11):
Chce zaujať stanovisko spravodajkyňa? Nie je tomu tak. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č.461/2003 Z. z. o sociálnom poistení v znení neskorších predpisov . Návrh zákona je uverejnený ako tlač 675, návrh na jeho pridelenie na prerokovanie výborom je v rozhodnutí č. 698. Dávam slovo poslankyni Erike Jurinovej, aby za skupinu poslancov návrh zákona uviedla.
Bugár, Béla, podpredseda NR SR (2016-09-07):
Nech sa páči, prezentujme sa a hlasujeme. (Hlasovanie.) Prítomných 143 poslancov, za 131, 1 proti, 11 sa zdržali. Konštatujem, že aj tento návrh sme pridelili výborom, určili gestorský výbor, ako aj lehoty potrebné na prerokovanie návrhu vo výboroch. Budeme pokračovať hlasovaním o vládnom návrhu zákona o upomínacom konaní (tlač 176). Spravodajkyňou je členka ústavnoprávneho výboru pani poslankyňa Oľga Nachtmannová. Nech sa páči, môžte uvádzať hlasovanie. (Hlasovanie o vládnom návrhu zákona o upomínacom konaní a o doplnení niektorých zákonov , tlač 176.)
Bugár, Béla, podpredseda NR SR (2019-10-28):
Pán poslanec, nemôžem otvoriť rozpravu, najprv musím vypočuť vaše odporučenie, či budeme hlasovať o tom, že ihneď vstúpime do tretieho čítania alebo o 24 hodín.
Škripek, Branislav, poslanec NR SR (2012-10-29):
Ďakujem veľmi pekne. No, ja som si ani nestihol robiť poznámky, škoda, je mi to ľúto tých dvoch minút. Pani Nicholsonová, operovali ste číslom štrnásť pri deťoch. Vyhlasujem to za totálnu demagógiu, Rómovia nie sú všetci so štrnástimi deťmi. Ja mám veľa kamarátov dobrých v rómskej osade, majú dve, tri, štyri deti. Veľmi, veľmi váhajú nad piatym dieťaťom. Nehovorte o štrnástich deťoch. A stále hovoríme o rómskych ľuďoch, je tu aj veľmi silná sociálna skupina bielych Nerómov, ktorí robia podobné problémy. Ale uvediem vám iný nepekný príklad. Nacistické Nemecko kedysi ešte pred začatím vojny propagandisticky šírilo články o tom, ako veľmi by sa dalo ušetriť v zdravotníctve. A viete, na čo došlo? Dali si spraviť prepočty, koľko stojí nacistické Nemecko starostlivosť o telesne postihnutých ľudí, vyrátali to na hlavu, na výdaje na obyvateľa. A rozšírili takú propagandu, že bolo by celkom dobré, keby sa to dalo aj efektívne vyriešiť. A oni proste tých ľudí vyčistili z Nemecka, tí ľudia exli a bolo to lacnejšie potom v zdravotníctve. A viete, čo sa stalo? Normálne národ to prijal, s tým súhlasil. Takto sa dá demagogicky poškodiť myslenie v národe. Takže vy hovoríte, že vy chránite deti. Vy proste teraz nám to hovoríte a ja na vás pozerám, že vy to myslíte úprimne, že nie v zlom to udávate, vy proste hovoríte, že budeme chrániť tie deti a to zlo v tých rodinách tým, že exnú ďalšie deti, že proste ďalšie deti sa nenarodia. No a ako ste vyriešili tú situáciu, ktorá je v rodinách? Veď vedľajší produkt znásilnenia je to dieťa, takže riešme to znásilnenie, nie exnutie ďalších detí. Viete, toto už robil naozaj faraón za doby Mojžiša, tiež urobil, aby exli židovské deti. A vyriešime tu ten problém s ovuláciou, tak podporujme rodiny, tak... (Prerušenie vystúpenia časomerom.)
Kolesík, Andrej, poslanec NR SR (2015-06-17):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a Výboru Národnej rady pre verejnú správu a regionálny rozvoj; ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 10. septembra 2015 a v gestorskom výbore do 11. septembra 2015. Dajte, prosím, hlasovať, pán predseda.
Taraba, Tomáš, poslanec NR SR (2021-06-16):
Miro, dve veci. V podstate prvá otázka, že bol tu zavolaný Pčolinský a tvrdia, že nie sme súdny tribunál, no len nikto sa tu nechcel baviť o tom, za čo je Pčolinský obvinený. Bol tu návrh, aby prišiel riaditeľ SIS, a logicky vznikol názor, že dobre, tak potom by tu mal byť aj riaditeľ SIS, ktorý podľa všetkého zrejme má najväčší podiel na tom, že tu nejaká akcia bola spustená. Takže to som rád, že si to tu spomenul. A ak tu niekto povie, že správa SIS, citujem, „je správa a nie dôkazy“, tak vieme, čo tu povedal riaditeľ SIS, že práveže SIS má dôkazy. No a potom druhú vec, čo som rád, že si spomenul, že Pčolinský je politický väzeň. Tiež si myslím, že je politický väzeň, a to z jedného jednoduchého dôvodu. Pretože základným prvkom politického procesu je, že obvinený nemá prístup k plnej obhajobe a je mu zamedzované používanie dostatočného rozsahu informácií na svoju obhajobu. A to, že Pčolinský je mesiace, mu je zabraňované, aby mohol vypovedať, tak to je jeden z atribútov politického procesu. A ja sa divím aj Kresťanskej únii, ktorí by mali vedieť, čo to je falošné obvinenie na samotnom Kristovi, že aspoň nepristúpite na pri... na tú alternatívu, že môže byť prípad, že čo to je justičný omyl. A to, že sme tu niekoho chceli zavolať, to ešte neznamená, že sem nepríde a nebude zavolaný ešte raz. Ďakujem.
Š. Kužma, poslanec: (2006-12-12):
Návrh poslanca Národnej rady Slovenskej republiky Petra Pelegriniho prerokovali výbory, ktorým bol pridelený, nasledovne. Ústavnoprávny výbor prerokoval návrh zákona 22. novembra 2006 a uznesením č. 57 odporučil Národnej rade Slovenskej republiky návrh zákona schváliť so zmenami a doplnkami uvedenými v prílohe uznesenia. Výbor pre financie, rozpočet a menu prerokoval návrh 29. novembra a uznesením č. 49 odporučil Národnej rade Slovenskej republiky návrh zákona schváliť. Výbor pre hospodársku politiku prerokoval návrh zákona 23. novembra 2006 a uznesením č. 60 odporučil Národnej rade Slovenskej republiky návrh zákona schváliť so zmenami a doplnkami uvedenými v prílohe uznesenia. Výbor pre verejnú správu a regionálny rozvoj prerokoval návrh zákona 23. novembra 2006 a uznesením č. 19 odporučil Národnej rade Slovenskej republiky návrh zákona schváliť s doplňujúcimi a pozmeňujúcimi pripomienkami uvedenými v prílohe. Z uznesení výborov Národnej rady Slovenskej republiky uvedených pod bodom III tejto správy vyplynuli pozmeňujúce návrhy. Sú uvedené v časti IV spoločnej správy. Gestorský výbor v súlade s § 79 ods. 4 písm. e) rokovacieho poriadku odporúča Národnej rade Slovenskej republiky o bodoch 1, 2, 3 hlasovať spoločne a odporúča ich schváliť. Gestorský výbor na základe stanovísk výborov v súlade s § 79 ods. 4 a § 83 rokovacieho poriadku odporúča Národnej rade Slovenskej republiky návrh poslanca Národnej rady Petra Pelegriniho na vydanie zákona, ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní v znení neskorších predpisov (tlač 95), schváliť. Spoločná správa výborov Národnej rady Slovenskej republiky o výsledku rokovania o návrhu poslanca Národnej rady Slovenskej republiky Petra Pelegriniho na vydanie zákona, ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní v znení neskorších predpisov (tlač 95), v druhom čítaní bola schválená uznesením č. 72 z 30. novembra 2006. Súčasne výbor poveril spoločného spravodajcu predložiť Národnej rade Slovenskej republiky spoločnú správu výborov o výsledku prerokovania návrhu zákona a poveril ho právomocami podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predseda, prosím vás, otvorte rozpravu.
Sárközy, Irén, poslankyňa NR SR (2018-12-13):
Ďakujem pekne. Vážený pán predseda, dovoľte mi, prosím, ako určenej spravodajkyni výboru predniesť spoločnú správu výborov Národnej rady o výsledku prerokovania zákona zo 6. decembra 2018 o osobitnom odvode obchodných reťazcov, vráteného prezidentom Slovenskej republiky na opätovné prerokovanie Národnou radou. Výbor Národnej rady pre financie a rozpočet ako gestorský výbor podáva Národnej rade spoločnú správu výborov o výsledku prerokovania zákona zo 6. decembra 2018 o osobitnom odvode obchodných reťazcov, vráteného prezidentom Slovenskej republiky na opätovné prerokovanie Národnou radou Slovenskej republiky. Národná rada Slovenskej republiky schválila dňa 6. decembra 2018 zákon o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade uvedený zákon na opätovné prerokovanie a vo svojom rozhodnutí z 12. decembra 2018 č. 4500-2018-KPSR uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky. Na základe toho predseda Národnej rady rozhodnutím č. 1308 z 12. decembra 2018 pridelil zákon na prerokovanie týmto výborom: ústavnoprávnemu výboru a výboru pre financie a rozpočet. Ako gestorský výbor určil Výbor Národnej rady pre financie a rozpočet. Výbory Národnej rady prerokovali uvedený zákon v lehote určenej predsedom Národnej rady. Prezident Slovenskej republiky vo svojom rozhodnutí v časti II až V uviedol dôvody na vrátenie zákona a v časti VI navrhol, aby Národná rada Slovenskej republiky po opätovnom prerokovaní zákon neprijala ako celok. Určené výbory zaujali k návrhu prezidenta, uvedeného v časti VI rozhodnutia prezidenta, nasledovné stanoviská: výbor pre financie a rozpočet odporučil Národnej rade zákon schváliť v pôvodnom znení, ústavnoprávny výbor odporučil Národnej rade taktiež zákon schváliť v pôvodnom znení. Gestorský výbor odporúča Národnej rade vrátený zákon schváliť v pôvodnom znení. Spoločná správa výborov bola schválená uznesením Výboru Národnej rady pre financie a rozpočet č. 376 z 13. decembra 2018. Výbor ma určil za spoločnú spravodajkyňu výborov. Súčasne ma poveril informovať Národnú radu o výsledku rokovania vo výboroch. Ďakujem, pán predseda, skončila som, otvorte, prosím, rozpravu.
Hrnčiar, Andrej, podpredseda NR SR (2018-02-14):
Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Jánovi Maroszovi.
Majerský, František, poslanec NR SR (2024-01-16):
Celú, dobre. – na druhom mieste pán Peter Kocher, Cocher, hlasovalo za 1 poslanec, hlasovalo proti 78, zdržalo sa hlasovania 44. – za pána Igora Dušenka hlasovalo 6 poslancov, proti bolo 76, zdržalo sa 41. – za pána Romana Foltina hlasovalo 0 poslancov, 75 bolo proti a 48 sa zdržalo. – za pána Mariána Gibu hlasovalo 6 poslancov, 73 bolo proti, zdržalo sa 44. – za pána Tomáša Hubináka hlasovalo 32 poslancov, proti bolo 51, zdržalo sa 40. – za pána Petra Kresáka hlasovalo 0 poslancov, proti bolo 76, zdržalo sa 47. – za pána (správne za pani, pozn. red.) Marianna Leontieva hlasovalo 0 poslancov, proti bolo 72 a zdržalo sa 51. – za pána Ladislava Orosza hlasovalo 0 poslancov, proti bolo 76, zdržalo sa 47. – za Janku Piskovú hlasovalo 0 poslancov, proti bolo 80, zdržalo sa 43. – za Ivana Remšíková hlasovalo za 0 poslancov, proti bolo 80, zdržalo sa 43. – za pána Petra Repáka hlasovalo 0 poslancov, proti bolo 79, zdržalo sa 44. – za pána Jozefa Sedláka 0 poslancov, proti bolo 78, zdržalo sedemde, 45. – za pána Eugena Škor... Eugen Škopec, hlasovalo 0 poslancov za, proti bolo 77, zdržalo sa 46. Na voľbu predsedu Štátnej komisie pre voľby a kontrolu financovania politických strán je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Štátnej komisie pre voľby a kontrolu financovania politických strán zvolený Eduard Burda.
Pavlovičová, Svetlana, poslankyňa NR SR (2014-09-10):
Vážený pán predseda, v rozprave vystúpil jeden poslanec, pričom neodznel žiaden procedurálny návrh. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Brocka, Július, poslanec NR SR (2015-10-21):
Pán premiér, ocenil som, ak dovolíte, poprosím, ja som vám neskákal do reči. Oceňujem, že ste prišli v takom počte, ale dovoľte, aby som vám povedal, že ja si nemyslím, že táto schôdza je až taká absurdná, ako ste to vo svojom stanovisku vlády uvádzali. Pán premiér, ja som opozičný poslanec a mojou svätou povinnosťou aj ostatných opozičných poslancov je vás kontrolovať, kontrolovať vládu, kontrolovať ministrov, najmä vtedy, ak je podozrenie, že zneužívajú svoj mandát, ak sú ohrozené verejné financie alebo keď doslova dokonca niekedy kradnete. Pán premiér, vy ste hovorili širšie, nielen o Draxlerovi, vy ste aj o iných rezortoch hovorili, ja preto len pripomeniem, že my sa budeme na tejto pôde baviť aj o vašom, už dnes bývalom generálnom riaditeľovi Foraiovi, aj o pánu ministrovi Čislákovi, ako ten prvý naháňal milióny eur zo zdravotného poistenia svojej tete Anke. Pán premiér, nezakryjete to tým, že sa budete usmievať a hovoriť, že to je zbytočná schôdza. To sú škandály, to sú nehoráznosti! Vy v SMER-e osobitne máte expertov na kšeftovanie s pozemkami, a to v rôznych rezortoch. Aj ministra Jahnátka, aj ministra Počiatka, dokonca aj váš sused veľmi zbohatol na pozemkoch, lukratívnych pozemkoch neďaleko Bratislavy. Ak teraz to, čo sa týka IUVENTY, je rovnako nejaký lukratívny biznis, ktorý je ešte neukončený a môže byť, no tak, pán minister, preto tá naša strata dôvery voči vám.
Bugár, Béla, podpredseda NR SR (2016-03-23):
Vážené panie poslankyne, vážení páni poslanci, chcem sa opýtať, či už každý z vás vykonal tajnú voľbu. Vyzerá tak, že áno. Takže vyhlasujem tajné hlasovanie za skončené. A prosím, samozrejme, overovateľov, aby spočítali hlasy, vyhotovili zápisnicu o výsledku tajného hlasovania. A vyhlasujem teraz prestávku. Určite to bude 30 minút, ale možnože aj viac, lebo je tam veľa spočítania. Takže je momentálne prestávka. (Prestávka. Spracúvanie výsledkov tajného hlasovania.) (Po prestávke.)
Heger, Eduard, poslanec NR SR (2019-06-21):
Ďakujem pekne. Kolegyňa Grausová, len upravím, tých 1 300 euro som hovoril v inej súvislosti, nie s týmto zákonom. To som len ako príklad stavebného sporenia, takže aby tam nedošlo k nejakej zmätočnej informácie, sa ospravedlňujem. A čo sa týka, kolegyňa Sárközy, no práve ste potvrdili to, že nestačia zdroje, v Čechách nestačili zdroje na podporu toho nájomného bývania. Zákonom, ktorý vy ste navrhli teraz a bude platiť od 1. 7., ste povedali, že v Čechách nestačilo dosť peňazí na to, lebo to bolo tak zaujímavé pre mladé rodiny. Však áno, presne to, my sme ten zákon podporili. Teraz je zárukou toho, že taktiež nebudú stačiť, pretože tie peniaze sa odlejú na ubytovne. Ďalšia vec je, hovoríte, že mladé rodiny, že je tu tradícia vlastníctva. To nie je pravda, to nie je pravda! Voľakedy tu nebolo vlastníctvo. Tá tradícia tu vznikla až po zmene režimu, pretože ľudia nemali inú možnosť, pretože skončila možnosť nájomného bývania. Ak sa opýtate mladých, tak máte na výber vlastniť byt alebo máte na výber čo? Máte na výber bývať v podnájme u ľudí, ktorí vlastnia byt. Samozrejme, že to je omnoho drahšie, pretože tí ľudia, ktorí kúpia ten byt, chcú na tom mať aj zisk z toho prenájmu. Čiže tých rentierov tu máme na Slovensku pomerne veľa. Takže mladí ľudia čo vám povedia, budem radšej bývať v cudzom, splácať niekomu inému úver, alebo budem bývať vo vlastnom? No, prirodzene vám povedia, radšej by sme vlastnili, lebo je to lacnejšie, výhodnejšie. Takže iná odpoveď nie je. Ale keby tu bol nástroj nájomného bývania dostupný, v dostatočnom počte, tak pochybujem o tom, že by ste dostali takú istú odpoveď. Odpoveďou alebo, resp. dôkazom toho je, koľko slovenských rodín chodí do Rakúska využívať nájomné byty. To je jasná odpoveď. O to viac, že naozaj dnes nájomné bývanie funguje v súkromnom vlastníctve formou rentierstva. Bohatí ľudia si kúpia byty a prenajímajú ich chudobným ľuďom a chudobní ľudia doplácajú na to, že musia platiť vyššie nájomné, ako by si mohli dovoliť vlastné byty. A máme iba sociálne byty, pretože ľudia si to nemôžu dovoliť, aj tých je málo.
Senko, Ján, poslanec NR SR (2015-07-01):
Pán predsedajúci, keďže sme odhlasovali body zo spoločnej správy a hlasovali sme aj o pozmeňujúcom a doplňujúcom návrhu, dajte hlasovať o tom, že vládny návrh zákona prerokujeme v treťom čítaní ihneď.
Šefčík, Marek, poslanec NR SR (2021-02-05):
Ďakujem za slovo. Vážený pán predseda, vážený pán predsedajúci, v rozprave k návrhu zákona vystúpili štyria poslanci. Neboli podané žiadne pozmeňujúce návrhy. Môžeme pristúpiť k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch 1 až 8, 11 až 14 spoločne s návrhom gestorského výboru schváliť.
Hort, Milan, podpredseda NR SR (2011-02-04):
Pán poslanec Glváč je ďalej prihlásený s faktickou poznámkou, nech sa páči.
Krajniak, Milan, minister práce, sociálnych vecí a rodiny SR (2020-09-17):
Ja som vás pozorne počúval dva dni a vypočul som si vás, páni poslanci, ale keď vám niekto povie po dvoch dňoch pravdu, ťažko sa vám to počúva, pretože ste okradli každého dôchodcu s priemerným dôchodkom na 13. dôchodkoch, ktoré ste sľubovali v 2010. roku, a nikdy ste ich nezaviedli o viac ako 3-tisíc euro. (Sústavný ruch v sále.)
Blanár, Juraj, podpredseda NR SR (2021-09-30):
Pán poslanec Marek Šefčík, nech sa páči.
Danko Andrej, predseda NR SR (2016-12-06):
Vážení poslanci, poprosím kľud v rokovacej sále. Poprosím vás.
Tomanová, Viera, komisárka pre deti (2018-05-23):
Ďakujem pekne.
P. Hrušovský, predseda NR SR: (2005-09-22):
(Hlasovanie.) 81 prítomných, 80 za, 1 sa zdržal. Návrh sme schválili. Teraz pristúpime k hlasovaniu o vládnom návrhu zákona o energetickej hospodárnosti budov a o zmene a doplnení niektorých zákonov , ktorý prerokúvame ako tlač 1267 pod poradovým číslom 31 v schválenom programe 50. schôdze. Poprosím pána poslanca Přidala, aby Národnej rade predniesol návrhy uznesení k prerokúvanému návrhu zákona. Nech sa páči.
Verešová, Anna, poslankyňa NR SR (2019-06-26):
Teraz hlasujeme o návrhu zákona ako o celku, v znení ako o celku. Gestorský výbor odporúča schváliť.
Zmajkovičová, Renáta, podpredsedníčka NR SR (2013-02-06):
Pán poslanec Huba.
P. Hrušovský, predseda NR SR: (2003-04-24):
B. Hanzel, poslanec: Pokiaľ by naši kolegovia chceli vedieť, ktoré sú tie pozitívne kroky, tak sú to napr. vyššie rodinné prídavky, vyššie sociálne istoty pre viacdetné rodiny, vyššia miera sociálnej pomoci v oblasti vzdelávania a školstva detí, vyššia miera starostlivosti o voľný čas našich detí, vyššia starostlivosť, aby sme deti chceli mať pre radosť, a nie pre starosť. Musím však konštatovať, že pri prerokúvaní štátneho rozpočtu, pri prerokúvaní viacerých zákonov týkajúcich sa týchto problematík sme sa však správali vždy tak, ako by išlo vo všeobecnosti o deti nechcené. Ďakujem. (Potlesk.)
M. Hort, podpredseda NR SR: (2009-10-27):
A teraz dávam slovo spravodajcovi, ktorého určil navrhnutý gestorský výbor, ktorým je v tomto prípade ústavnoprávny výbor, pánovi poslancovi Danielovi Lipšicovi, aby nás oboznámil s úvodnou spravodajskou informáciou. Nech sa páči.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 135 poslancov, za 134, zdržal sa 1. Konštatujem, že sme návrh odsúhlasili. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania (tlač 571). Pán poslanec Mojš, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov , tlač 571.)
Š. Kužma, poslanec: (2007-09-04):
Prosím vás, nevracajte tam krajinu, nevyhrážajte sa médiám, nevyhrážajte sa ľuďom, nevyhrážajte sa pokutami poslancom a novinárom. Nedostávajte nás do roku 1970. Pekne vás o to prosím. (Potlesk.)
Žiga, Peter, podpredseda NR SR (2024-06-19):
Budeme pokračovať ďalej, keďže už nevidím žiaden procedurálny návrh. Ja vás poprosím v zmysle záverov poslane... (Ruch v sále. Zaznievanie gongu.) Vyhlasujem päťminútovú prestávku. (Prestávka.)
P. Paška, predseda NR SR: (2010-03-03):
Budeme hlasovať o návrhoch na legislatívnotechnické zmeny, ktoré predniesla  pani poslankyňa v rozprave.
Mikloško, Jozef, poslanec NR SR (2014-11-25):
Vážení dvaja podpredsedovia parlamentu, vážení kolegovia, kolegyne, dovoľte pár slov tiež k tejto téme, ktorá, si myslím, že je dosť dôležitá a by som povedal, určite si to história všimne. Teším sa, že dôjde k zmene v našom parlamente. Skutočne bolo už načase. Myslím si, že v Národnej rade touto novou voľbou pôjdeme k lepšiemu a kultúrnejšiemu rokovaniu a už dneska pani Laššáková, keď poslankyňa viedla túto schôdzu, som pochopil, že sa to dá aj ináč a že teda škoda, že sme jej talent tak neskoro odhalili. Samozrejme, že aj keď nám nič neschválili, ale malo to svoju noblesu dneska. Aj môj zákon, teda návrh na Ukrajinu, ktorý je veľmi ožehavý. Snáď sa k tomu ešte vrátime najneskôr 10. decembra na Deň ľudských práv. Samozrejme, že predseda parlamentu je predsedom všetkým poslancov, môže nadŕžať svojim, je to dané volebnými výsledkami, ale sám už povedal, v rozhovoroch som si prečítal, že chce byť predsedom všetkých, aj opozičných poslancov a bude s nimi rokovať, čo doteraz prakticky nebolo. A teda na ten moment, že v čase krízy a problémov nielen Slovenska, ale celej Európy a sveta, ak niekto, hoci aj čert, donesie niečo dobré, ktoré bude v prospech tohto štátu a našich občanov, tak skutočne by sa to malo brať a niečo aj spoločne dodať a urýchliť tak procesy tvorby zákonov. Ja pokladám terajšieho ministra, za mladého, otvoreného, ambiciózneho politika, novú vlnu v SMER-e. Potešil som sa, keď dostal taký ťažký rezort, ako bolo školstvo a skutočne tam dobre začal. To boli odozvy aj z jeho okolia, ale nielen, a teda nedovolím si dávať či žiadať nejaké záväzky, ale určité jeho postoje z minulosti, aj postoje na tomto ministerstve hovoria, že vie, čo chce a že aj tento parlament, nebude to ľahké, dokáže udržať dobre. Ja si myslím, že aj to meno, ktoré je troška talianske, populárne v Taliansku veľmi, aj vo futbale, by mu mohlo pripomenúť, že možno jeho pra-pra-prarodičia alebo nejaké korene má aj v tejto krajine, ktorá je známa svojou otvorenosťou, kultúrnosťou, zmyslom pre humor, schopnosťou aj jednoduchých ľudí rozlíšiť podstatné od nepodstatného, kultúrneho od nekultúrneho, dôležitého od nedôležitého a teda prajem mu, aby všetky tieto vlastnosti, aj mnoho iných mal a ešte za tento zvyšok volebného obdobia nám ich demonštroval v prospech Slovenska. Na druhej strane obdivujem jeho odvahu ísť na tento post. Nebude to ľahké a teda dúfam, že sa mu bude dariť a určite za seba môžem povedať, že budem hlasovať za neho. Ďakujem.
Zmajkovičová, Renáta, poslankyňa NR SR (2011-09-13):
Ďakujem za slovo. Pán poslanec Zajac, mňa ste opäť neprekvapil, ja som na vaše vystúpenia zvyknutá na výbore pre ľudské práva a národnostné menšiny a dotknem sa, samozrejme, znovu, Generálna prokuratúra, máme to tam, myslím si, že na každom výbore, je to vaša veľmi obľúbená téma. A vy ste tam hovorili o obnažení, morálnom obnažení odstupujúceho generálneho prokurátora. A ja sa opýtam, dávam vám otázku, ako sa profesne a morálne obnažil vami politicky zvolený, nevymenovaný generálny prokurátor Dr. Čentéš, ktorý skartoval výpoveď koaličného poslanca, ktorý vypovedal ku korupcii a politickým nomináciám? Chcem sa spýtať, tá opakovaná výpoveď, možno by to vedel povedať koaličný poslanec, bola už politicky korigovaná? Takýto doktor, Dr. Čentéš vám vyhovuje? Takýto politicky nominant na pozícii Generálnej prokuratúry? Ďakujem.
Paška, Pavol, predseda NR SR (2014-06-03):
Vyhlasujem do 11.15 hod. prestávku a budeme pokračovať v rozprave. (Prestávka.) (Po prestávke.)
Bugár, Béla, podpredseda NR SR (2010-10-13):
Čakal som na vás, pán poslanec. Nech sa páči, môžete reagovať.
Laurenčík, Milan, podpredseda NR SR (2020-07-09):
Ďakujeme. Pani poslankyňa, máte možnosť položiť v rozsahu dvoch minút doplňujúcu otázku, nech sa páči.
Hrnčiar, Andrej, podpredseda NR SR (2018-12-05):
Pani poslankyňa Dubačová.
Kollár, Boris, predseda NR SR (2021-05-13):
Ďakujem pekne. A teraz pokračujeme hlasovaním. (Reakcia z pléna.) Aha, prepáčte, nevšimol som si, pán poslanec, ospravedlňujem sa. S procedurálnym návrhom pán poslanec Fico.
M. Hort, podpredseda NR SR: (2010-04-27):
Pán spravodajca, máte slovo. (Reakcia spravodajcu.) Pardon. Ospravedlňujem sa, lebo sme diskutovali s kolegom o jednej záležitosti a mi to uniklo. Dobre. Vyhlasujem rozpravu za skončenú a prerušujem rokovanie o tomto bode programu. Nasledujúcim bodom je druhé a tretie čítanie o zákone z 10. marca 2010, ktorým sa zriaďuje Slovenský historický ústav v Ríme, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je pod tlačou 1526. A dávam teraz slovo spoločnému spravodajcovi z výboru pre vzdelanie, mládež, vedu a šport pánovi poslancovi Valentínovi Švidroňovi, aby nás informoval o výsledku prerokovania vráteného zákona vo výboroch. Nech sa páči.
Blanár, Juraj, podpredseda NR SR (2022-06-15):
Takže to bolo záverečné slovo. Pani spravodajkyňa, nie. Takže vyhlasujem, že sme ukončili tento bod. Hlasovať sa o ňom bude o 17.00 hodine a prerušujem rokovanie o tomto bode a odovzdávam slovo môjmu kolegovi, ktorý bude pokračovať bodom č. 49. (Striedanie sa predsedajúcich.)
Číž, Miroslav, podpredseda NR SR (2015-06-23):
Pán poslanec Fecko.
Fecko, Martin, poslanec NR SR (2015-05-13):
Pani kolegyňa, vysvetlenie je, to, čo sa stiahlo, ten pozmeňujúci návrh, ktorý bol tebou podaný na výbore, mám. A tam sa hovorilo, že § 19 ods. 3 sa dopĺňa o písmeno h), ktoré znie: „h) zabezpečenie nevyhnutného prístupu k susediacej nehnuteľnosti“, nič viacej, nič menej. To sme vyhodili. Ale takže myslím si, že, neviem, dobre, ja si to ešte musím pozrieť, ale vyzerá to tak, že asi máme tu nejaké nezrovnalosti. Ja si to pozriem a potom sa k tomu ešte vyjadrím. Ďakujem pekne.
Danko, Andrej, predseda NR SR (2017-05-18):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 47 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa Trestný zákon (tlač 515). Prosím spravodajcu z ústavnoprávneho výboru poslanca Jozefa Lukáča, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 515.)
P. Hrušovský, predseda NR SR: (2003-10-22):
Chcem informovať, že o ospravedlnenie svojej neúčasti na dnešnom rokovacom dni požiadali poslanci Brhel, Danko, Drgonec, Jarjabek, Mečiar, Žiak. Na zahraničnej služobnej ceste nie je nikto z poslancov Národnej rady Slovenskej republiky. Budeme pokračovať v rokovaní bodom programu návrh na uznesenie Národnej rady Slovenskej republiky k žiadosti o predloženie informácie ministra zdravotníctva Slovenskej republiky o spoločnosti VERITEĽ, a. s. , ktorý sme včera schválili dodatočne do programu 18. schôdze. Včera vám bol návrh uznesenia rozdaný jeho predkladateľom pánom poslancom Paškom. Prosím teraz pána poslanca, aby stručne uviedol a zdôvodnil návrh uznesenia, ktorý žiada, aby ho Národná rada prijala, a zdôvodnil jeho obsahovú a vecnú stránku.
Danko, Andrej, predseda NR SR (2019-02-07):
Prosím, prezentujme sa a hlasujme. (Hlasovanie.) Prítomných 141 poslancov, za 54, proti 20, zdržalo sa 67. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Opäť prosím poslankyňu Silviu Shahzad, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, sociálnych vecí a rodiny (tlač 1293), bod 53 schváleného programu. Nech sa páči, pani poslankyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 1293.)
Blaha, Ľuboš, poslanec NR SR (2020-09-23):
(Povedané súbežne s predsedajúcim.) ... vy nie ste ekonóm, vy ste egonóm. Ďakujem veľmi pekne.
P. Hrušovský, podpredseda NR SR: (2002-01-29):
R. Šepták, poslanec: Ďakujem za slovo, pán podpredseda. Za klub Pravej Slovenskej národnej strany žiadam doplniť za bod 6 programu 54. schôdze Národnej rady nový bod, ktorý znie: Návrh na uznesenie Národnej rady, ktorým žiadam slovenskú vládu o vypovedanie zmluvy o dobrom susedstve a priateľskej spolupráci medzi Slovenskom a Maďarskom. Ako hlavný dôvod uvádzam porušovanie základnej zmluvy medzi oboma krajinami, ako aj suverenity a právneho poriadku našej krajiny maďarským zákonom o Maďaroch žijúcich v susedných štátoch. Je neprípustné, zdôrazňujem, neprípustné, aby právna norma iného štátu mohla platiť na území Slovenska. Týmto zákonom de facto samotná maďarská strana vypovedala túto zmluvu. Ďakujem.
Pčolinský, Peter, podpredseda NR SR (2022-10-27):
Ďakujem pekne. Môžem len potvrdiť slová z koaličnej rady, tento návrh nebudeme vetovať, ale nebudeme zaňho hlasovať. Tak to aj bolo. (Potlesk.) Prerušujem rokovanie o tomto bode programu. A pristúpime k druhému čítaniu návrhu poslankyne pani Petry Krištúfkovej a poslanca Jozefa Hlinku na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Návrh zákona má tlač 1180, spoločná správa výborov má tlač 1180a. Teraz dávam slovo pani poslankyni Petre Krištúfkovej, aby návrh zákona odôvodnila. (Rokovanie o návrhu poslancov Národnej rady Slovenskej republiky Petry Krištúfkovej a Jozefa Hlinku na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1180.)
M. Hort, podpredseda NR SR: (2008-01-31):
Prosím teraz určeného spoločného spravodajcu z výboru pre financie, rozpočet a menu, pána poslanca Borisa Hradeckého, aby informoval Národnú radu o výsledku rokovania výborov o tomto návrhu vlády. Pán spravodajca, nech sa páči, máte slovo.
Danko, Andrej, podpredseda NR SR (2024-02-27):
Poslanec Pročko.
V. Veteška, podpredseda NR SR: (2007-01-30):
Nech sa páči, pán poslanec.
Kollár, Boris, predseda NR SR (2021-10-26):
S ďalšou faktickou pán poslanec Kočiš. (Reakcia z pléna.) Pán poslanec Muňko, pardon, ospravedlňujem sa.
Zmajkovičová, Renáta, podpredsedníčka NR SR (2013-09-12):
Pani poslankyňa Šedivcová.
Bugár, Béla, podpredseda NR SR (2016-05-17):
Vážené panie poslankyne, vážení páni poslanci, žiadam vás, aby ste sa vrátili do rokovacieho priestoru, za chvíľočku začneme rokovať. Takže, vážené panie poslankyne, páni poslanci, otváram rokovanie 4. schôdze Národnej rady Slovenskej republiky. Na začiatok teda musím povedať, že stala sa vec, ktorú, samozrejme, nemôžme odignorovať a s hlbokým pohnutím sme museli teda prijať správu, že 13. mája tohto roku navždy opustil naše rady poslanec Ondrej Binder. Takže prosím, aby sme teda si minútou ticha uctili jeho pamiatku. (Minúta ticha.) Ďakujem pekne. Chcem vás teda požiadať, aby sme sa pred začatím rokovania prezentovali a zistili, či sme teda uznášaniaschopní. Nech sa páči. (Prezentácia.) Prítomných 110 poslancov. Konštatujem, že Národná rada je teda schopná sa uznášať a môžme pokračovať v rokovaní. Na 4. schôdzi Národnej rady overovateľmi budú poslanci Radovan Baláž a Jana Cigániková a náhradníkmi budú poslanci Róbert Puci a Peter Pčolinský. Na dnešnom rokovaní o ospravedlnenie svojej neúčasti požiadali poslanci: pani poslankyňa Petra Krištúfková, páni poslanci Igor Matovič, Peter Osuský, Vladimír Sloboda, František Šebej a Oto Žarnay a poslanci z klubu Ľudová strana Naše Slovensko. Navrhnutý program schôdze vám bol teda rozdaný, chcem uviesť, že nastúpenie náhradníka na zaniknutý mandát poslanca vykonáme zajtra o 11. hodine. O 11. hodine zajtra, nie o jednej. Chcem vás informovať, že na poslaneckom grémiu bolo dohodnuté, že bude zlúčená rozprava k siedmim návrhom noviel Zákonníka práce. Rovnako zahraničný výbor odporúča Národnej rade zlúčiť rozpravu k dvom bodom programu, ktoré bude uvádzať minister zahraničných vecí a európskych záležitostí, ide teda o Výročnú správu o členstve Slovenskej republiky v Európskej únii a o informáciu pána ministra o prioritách predsedníctva Slovenskej republiky v Rade Európskej únie. Ale, samozrejme, o každom materiáli potom sa bude hlasovať osobitne. Ďalej chcem uviesť, že v návrhu programu sa uvádzajú aj správy príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli uvedené materiály uviesť a vystúpiť v rozprave, je potrebný súhlas Národnej rady. Teda navrhujem, aby sme tento súhlas s ich vystúpením, ako aj súhlas s postupmi, ktoré som uviedol, vyslovili schválením programu ako celku, pokiaľ nikto nepredloží iný návrh. Teraz pristúpime k schvaľovaniu programu 4. schôdze . Pýtam sa, kto má nejaký doplňujúci návrh? Konštatujem, že štyria páni poslanci. Pán poslanec Lipšic, nech sa páči.
D. Lipšic, poslanec: (2007-09-04):
Pán minister, čo sa divíte, že bulvár je neférový, keď vaše ministerstvo, ministerstvo tejto vlády s bulvárom priamo spolupracuje. Podsúva mu informácie. Vy sa divíte? Čo to je za etiku, za charakter? A druhá poznámka. Pán minister, vy ste zodpovedný trošku aj za verejnoprávne inštitúcie, a teda Slovenskú televíziu a Slovenský rozhlas. Keď hovoríte o morálke ľudí – dal som aj interpeláciu – ktorí spôsobili problém v Slovenskom rozhlase s vymáhaním koncesionárskych poplatkov voči desiatkam tisícom občanov, vy ste  odmenili, vy osobne. Bývalý šéf rozhlasu je šéf tlačovej agentúry. Jeho námestníčka je vaša sekčná šéfka. Právnici, ktorí to vymáhajú, dostávajú kšefty od vášho ministerstva. Tí istí právnici. Pán minister, ja sa divím, že po tom, čo sa udialo vo vašom rezorte v súvislosti so Slovenským rozhlasom a ľuďmi zaangažovanými do vydierania našich občanov, vy máte guráž sem prísť a hovoriť o morálke médií. Ďakujem veľmi pekne. (Potlesk.)
Marcinčin, Anton, poslanec NR SR (2011-07-07):
Ďakujem pekne. Samozrejme, kto by nebol za harmonizáciu pracovného a rodinného života u žien, u vzdelaných žien, u všetkých žien. Len myslím si, že toto sa nemá primárne riešiť cez ministerstvo zdravotníctva a cez tieto zákony, skôr je to otázka pre ministerstvo práce, sociálnych vecí, ministerstvo hospodárstva, ktoré by umožnili, aby bolo dostatok škôlok, detských ihrísk a aby firmy mohli mať škôlky a dávať si ich do svojich nákladov, aby matka nemusela rozmýšľať, že je to buď-alebo, buď budem doma, ako píše český NERV, jedna žena v byte s jedným dieťaťom uzatvorená. Veď všetci vieme, že na Slovensku zamestnanosť mladých žien je asi druhá najnižšia v Európe, čiže áno, súhlasím s vami, je to obrovský problém. Len opakujem, toto asi nie je riešenie, na ktorom by sme sa tu mohli zhodnúť, a, naopak, skôr by som teda vyjadril podporu tomuto návrhu. Ďakujem.
Bagačka, Michal, poslanec NR SR (2014-11-09):
Ďakujem pekne za slovo. Pán predseda, plne súhlasím, pokiaľ, pokiaľ je to naozaj klamstvo a nepravda, že tie firmy sú spojené a že jednoducho firma pentiacka sídliaca na Belize nie je, tak ako pán Lipšic tu nás snaží sa presvedčiť, tak ja by som ešte mu dal taký návrh, že pokiaľ sa teda dokáže to, že to nie je tak, tak keď je taký frajer, tak nech sa vzdá poslaneckého mandátu a nech odíde z politiky. Ďakujem.
Laššáková, Jana, podpredsedníčka NR SR (2015-05-27):
Pán poslanec Poliačik, nech sa páči.
Matovič, Igor, poslanec NR SR (2013-09-03):
Pán predseda, odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať.
Kadúc, Miroslav, poslanec NR SR (2014-04-02):
Ja len pár slov naozaj pre záznam. Toto, aby som, no, autorský zákon sa na toto nevzťahuje. Nie som autorom alebo tým prvým autorom tohto návrhu zákona. Prvý, kto ho predložil verejnosti, bol pán predseda Paška, respektíve poslanecké grémium, čiže to len, aby ste sa nebáli, vládni poslanci, je to návrh, ktorý prišiel od čelných predstaviteľov vás, čiže ten návrh je dobrý, ale keďže nebol podaný, tak ja som si dovolil to trošku uľahčiť, zjednodušiť. Čiže podávam ho, to čo ste chceli sami, sami navrhnúť. Je to v prospech rokovacieho poriadku a ešte raz, čo je dôležité, je to váš návrh. Čiže, myslím si, že ak je to váš návrh, tak asi zaňho budete hlasovať. Dobre hovorím? Ďakujem pekne.
Grendel, Gábor, podpredseda NR SR (2021-09-22):
Pán poslanec Schlosár.
Pčolinský, Peter, podpredseda NR SR (2023-06-27):
(Zaznelo mimo mikrofónu: „To bolo čo? Úvodné slovo?“ Reakcia navrhovateľky: „Nie. To bola rozprava.“ ) Čiže vyhlasujem rozpravu za skončenú. Chce záverečné slovo navrhovateľka? Nie. Pán spravodajca? Určite termín hlasovania.
Sulík, Richard, predseda NR SR (2011-02-02):
Ďakujem. Pán poslanec Dostál.
Pellegrini, Peter, predseda NR SR (2015-10-07):
Prezentujme sa a hlasujme o tom, že postúpime návrh zákona do druhého čítania. (Hlasovanie.) Prítomných 133 poslancov, za hlasovalo 19, proti bol 1, zdržalo sa 110 poslancov, nehlasovali 3. Tento návrh sme neschválili. Pán poslanec Abrhan teraz uvedie hlasovanie o bode 167 schváleného programu, ktorým je prvé čítanie o návrhu poslanca Viskupiča na vydanie zákona o Kultúrnom fonde (tlač 1772). Nech sa páči, pán poslanec. (Hlasovanie o návrhu poslanca Národnej rady Slovenskej republiky Jozefa Viskupiča na vydanie zákona o Kultúrnom fonde a o zmene a doplnení zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 1772.)